50 yosh va undan katta yoshda nikoh qurganlar soni ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2021 yilning yanvar-noyabr oylarida 50 yosh va undan katta yoshda nikoh qurganlar soni 6 365 tani tashkil etgan. Qayd etilishicha, shundan: ayollar – 1 287 nafar;   erkaklar – 5 078 nafarga teng. Avvalroq, yil boshidan beri qaysi hududda eng ko‘p ajrashish qayd etilgani ma’lum bo‘lgandi. 2021 yilning yanvar-noyabr oylarida hududlar kesimida qayd etilgan ajrashishlar soni bo‘yicha Toshkent shahri yetakchilik qilmoqda – 5120 ta holat. Shuningdek, eng ko‘p ajrashish holatlari Farg‘ona viloyati (3917 ta holat), Samarqand viloyati (3793 ta holat) va Toshkent viloyatida (3770 ta holat) qayd etildi.